Kora tõ nymerohpyry.
1 Kuewomanekõme Ritonõpo mana,
kyjamitunurukõme roropa mana.
popyra ehtoh toehse ahtao.
2 Morara exiryke enaromyra exĩko sytatose,
epukaryhtao roropa zue aka, tuna konõto kuaka;
kywyh kywyh karyhtao roropa.
Ritonõpo patary põkõ mana,
Ritonõpo Imehxo Exikety tapyĩ kurã taõkomo.
5 Moro pata po Ritonõpo mana,
naeroro jũme enahpyra exĩko mana;
ẽmepyryhtao typatary akorehmãko Ritonõpo mana.
6 Imehnõ nonory põkõ oserehnõko mã toto,
mokaro kowenu tõ tyjamihkehkasẽme mã toto.
Oturũko mã Ritonõpo konomeru samo,
tuname sero nono exĩko mana.
7 Ritonõpo Jamihmehxo Exikety kymaro xine mana;
Jako Esemy kuewomanekõme mana.
8 Osehtoko osenuhmatokose Kuesẽkõ nyrihpyry!
Enetokose osenuruhkatoh tonõ tyrise eya sero nono po.
sero nono po porehme;
taky tõ tahkãko mana, warata tõ roropa,
osewomatoh tonõ zahkãko mana.
10 "Osetapakehtoko," ãko ynororo.
"Zuaro ehtoko ypoko, ywy ase Ritonõpo.
Sero nono põkõ tuisaryme ase.
11 Kuesẽkõ Jamihmehxo Exikety kymaro xine mana;
Ritonõpo Jako Esemy kuewomanekõme mana.
